pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.ดีอี เปิดสัมมนาและนิทรรศการผู้รับทุนกองทุนพัฒนาดิจิทัลเพื่อเศรษฐกิจและสังคม ประจำปี พ.ศ. 2566
วันพุธที่ 25 ตุลาคม 2566
รมว.ดีอี เปิดสัมมนาและนิทรรศการผู้รับทุนกองทุนพัฒนาดิจิทัลเพื่อเศรษฐกิจและสังคม ประจําปี พ.ศ. 2566
รมว.ดีอี เปิดสัมมนาและนิทรรศการผู้รับทุนกองทุนพัฒนาดิจิทัลเพื่อเศรษฐกิจและสังคม ประจําปี พ.ศ. 2566
วันนี้(25ตุลาคม2566)นายประเสริฐจันทรรวงทองรัฐมนตรีว่าการกระทรวงดิจิทัลเพื่อเศรษฐกิจและสังคม(รมว.ดีอี)เป็นประธานเปิดสัมมนาและนิทรรศการผู้รับทุนกองทุนพัฒนาดิจิทัลเพื่อเศรษฐกิจและสังคมประจําปีพ.ศ. 2566 (กองทุนดีอี)พร้อมด้วยนายวัลลภรุจิรากรเลขานุการรัฐมนตรีว่าการกระทรวงดิจิทัลเพื่อเศรษฐกิจและสังคมและนายเอกพงษ์หริ่มเจริญผู้ตรวจราชการกระทรวงดิจิทัลเพื่อเศรษฐกิจและสังคมร่วมเป็นเกียรติในงานโดยมีนายภุชพงค์โนดไธสงเลขาธิการคณะกรรมการดิจิทัลเพื่อเศรษฐกิจและสังคมแห่งชาติกล่าวรายงานและแถลงผลการดําเนินงานในภาพรวมของการให้ทุนสนับสนุนจากกองทุนฯโดยในงานมีการบรรยายและกิจกรรมเสวนาจากผู้ทรงคุณวุฒิของหน่วยงานที่เกี่ยวข้องณโรงแรมเซ็นทราบายเซ็นทาราศูนย์ราชการและคอนเวนชันเซ็นเตอร์แจ้งวัฒนะกรุงเทพฯ
_____________
รัฐบาลไทย-ข่าวทำเนียบรัฐบาล-ดันแผนสร้างดาวเทียม THEOS-3 หลังจากส่งดาวเทียม THEOS-2 ขึ้นอวกาศสำเร็จ!
วันพุธที่ 25 ตุลาคม 2566
ดันแผนสร้างดาวเทียม THEOS-3 หลังจากส่งดาวเทียม THEOS-2 ขึ้นอวกาศสําเร็จ!
.....
อีกหนึ่งความสําเร็จของนักวิทยาศาสตร์ไทยที่ช่วยผลักดันวงการอวกาศของประเทศไทยให้มีความก้าวหน้า หลังจากส่งดาวเทียม THEOS-2 ขึ้นสู่อวกาศสําเร็จ เมื่อวันที่ 9 ต.ค. 66 ผ่านมา
.
ล่าสุด GISTDA เตรียมแผนจัดสร้างดาวเทียม THEOS-3 แล้ว เพื่อขับเคลื่อนการพัฒนาเทคโนโลยีอวกาศไทยให้เกิดความต่อเนื่อง ขณะนี้ได้ออกแบบครั้งแรกเรียบร้อย โดยมีแผนที่จะสร้างและประกอบดาวเทียม THEOS-3 ที่ประเทศไทยอีกด้วย คาดว่าจะนําขึ้นสู่อวกาศภายในปี 69-70
.
พร้อมเชิญชวนปชช. ที่สนใจเรื่องเทคโนโลยีอวกาศร่วมแลกเปลี่ยนและ Update ข้อมูลด้านเทคโนโลยีและนวัตกรรมอวกาศของโลกในปัจจุบัน ในงาน ‘งานสัปดาห์อวกาศแห่งชาติ (Thailand Space Week 2023)’ ระหว่างวันที่ 25-27 ต.ค. 66 ณ ศูนย์การประชุมแห่งชาติสิริกิติ์
.
อ่านเพิ่มเติม คลิกhttps://www.thaigov.go.th/news/contents/details/73708
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอี ตั้งโต๊ะหารือเตรียมการศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center : AOC)
วันพุธที่ 25 ตุลาคม 2566
ดีอี ตั้งโต๊ะหารือเตรียมการศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center : AOC)
ดีอี ตั้งโต๊ะหารือเตรียมการศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center : AOC)
วันนี้ (25 ตุลาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมหารือและเตรียมการศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center : AOC) โดยมี นายเวทางค์ พ่วงทรัพย์ รองปลัดกระทรวงฯ พร้อมด้วยผู้แทนจากสํานักงานตํารวจแห่งชาติ สํานักงานป้องกันและปราบปรามการฟอกเงิน และผู้ที่เกี่ยวข้องเข้าร่วม ณ ห้องประชุม 803 ชั้น 8 กระทรวงดิจิทัลเพื่อเศรษฐกิจและสังคม
___________________
รัฐบาลไทย-ข่าวทำเนียบรัฐบาล-“เกณิกา”ขอแรงงานไทยในอิสราเอลมั่นใจ รัฐบาล-กระทรวงเกษตรฯพร้อมช่วยเหลือทำงานเลี้ยงชีพระหว่างอยู่ในประเทศไทย วอน กลับบ้านเราก่อน ดีกว่าอยู่เสี่ยงอันตราย
วันพุธที่ 25 ตุลาคม 2566
25/10/2566
“เกณิกา”ขอแรงงานไทยในอิสราเอลมั่นใจ รัฐบาล-กระทรวงเกษตรฯพร้อมช่วยเหลือทํางานเลี้ยงชีพระหว่างอยู่ในประเทศไทย วอน กลับบ้านเราก่อน ดีกว่าอยู่เสี่ยงอันตราย
“เกณิกา”ขอแรงงานไทยในอิสราเอลมั่นใจ รัฐบาล-กระทรวงเกษตรฯพร้อมช่วยเหลือทํางานเลี้ยงชีพระหว่างอยู่ในประเทศไทย วอน กลับบ้านเราก่อน ดีกว่าอยู่เสี่ยงอันตราย
วันนี้ (25 ต.ค.66) น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวถึงกรณีสถานการณ์สู้รบในอิสราเอลและกาซาว่า รัฐบาลคํานึงถึงความปลอดภัยของชีวิตแรงงานไทยทุกคน เป็นสําคัญ จึงพร้อมดําเนินการทุกวิถีทางให้ทุกท่านเดินทางกลับประเทศไทยโดยสวัสดิภาพ ซึ่งตนขอให้แรงงานทุกคนไม่ต้องกังวลถึงเรื่องการทํางาน เพราะทุกกระทรวง ภายใต้การกํากับดูแลของรัฐบาล อย่างเช่น กระทรวงเกษตรและสหกรณ์ ได้จัดให้มีมาตรการต่างๆ เพื่อดูแลช่วยเหลือท่านในการทํามาหาเลี้ยงชีพในระหว่างที่พํานักอยู่ในประเทศไทย และในอนาคตหากสถานการณ์เอื้ออํานวย ท่านก็สามารถเดินทางกลับไปทํางานที่อิสราเอลได้อีกแน่นอน
น.ส.เกณิกา กล่าวต่อว่า ร.อ.ธรรมนัส พรหมเผ่า รมว.เกษตรและสหกรณ์ เปิดเผยว่า กระทรวงเกษตรฯจะรองรับแรงงานที่กลับจากอิสราเอล ที่ส่วนใหญ่มีทักษะเรื่องน้ําและเทคโนโลยีต่างๆ ก็จะรับแรงงานทั้งหมดมาทํางานก่อน โดยอาจให้เป็นผู้ให้ความรู้เกษตรกรและนวัตกรรมต่าง ๆ โดยเฉพาะการบริหารจัดการระบบน้ําหยด ซึ่งเป็นนวัตกรรมที่ช่วยลดต้นทุนการผลิต และจะนํามาเป็นแนวทางแก้ปัญหาให้กับแรงงานที่กลับจากอิสราเอล โดยเรื่องนี้กระทรวงเกษตรฯ จะทํางานร่วมกับกระทรวงแรงงานด้วย
น.ส.เกณิกา ยังกล่าวต่อว่า การประชุมคณะรัฐมนตรี( ครม.)วานนี้(24 ต.ค.)นายเศรษฐา ทวีสิน นายกรัฐมนตรีและ รมว.คลัง ได้ชื่นชม ร.อ.ธรรมนัส ที่มีการเตรียมแผนการจัดหางาน รองรับแรงงานที่มีทักษะสูง หลังจากเดินทางกลับจากประเทศอิสราเอล ซึ่งแรงงานดังกล่าวล้วนมีฝีมือทางการเกษตร คุ้นเคยการใช้เทคโนโลยีการเกษตร และได้สั่งการกระทรวงต่างๆ คิดและร่วมเตรียมแผนรองรับไว้ ซึ่งเห็นได้ชัดว่า รัฐบาลไม่ได้นิ่งนอนใจต่อสถานการณ์ความรุนแรงที่เกิดขึ้น จึงขอให้แรงงานไทยทุกคนมั่นใจ และเดินทางกลับประเทศไทยก่อน จะดีกว่าไปเสี่ยงกับภัยอันตรายในขณะนี้
รัฐบาลไทย-ข่าวทำเนียบรัฐบาล-วธ. ร่วมกับ ซีพี ออลล์ จัด“โครงการศิลปินแห่งชาติ ถ่ายทอดความรู้สู่เยาวชน ด้านการถ่ายภาพ” โดย 2 ศิลปินแห่งชาติร่วมถ่ายทอดความรู้ เพิ่มศักยภาพและปลูกฝังซอฟท์พาวเวอร์ให้เยาวชนรุ่นใหม่
วันพุธที่ 25 ตุลาคม 2566
วธ. ร่วมกับ ซีพี ออลล์ จัด“โครงการศิลปินแห่งชาติ ถ่ายทอดความรู้สู่เยาวชน ด้านการถ่ายภาพ” โดย 2 ศิลปินแห่งชาติร่วมถ่ายทอดความรู้ เพิ่มศักยภาพและปลูกฝังซอฟท์พาวเวอร์ให้เยาวชนรุ่นใหม่
วธ. ร่วมกับ ซีพี ออลล์ จัด “โครงการศิลปินแห่งชาติ ถ่ายทอดความรู้สู่เยาวชน ด้านการถ่ายภาพ” โดย 2 ศิลปินแห่งชาติร่วมถ่ายทอดความรู้ เพิ่มศักยภาพและปลูกฝังซอฟท์พาวเวอร์ให้เยาวชนรุ่นใหม่ ส่งเสริมนโยบาย 1 ครอบครัว 1 ซอฟต์พาวเวอร์
วธ. ร่วมกับ ซีพี ออลล์ จัด “โครงการศิลปินแห่งชาติ ถ่ายทอดความรู้สู่เยาวชน ด้านการถ่ายภาพ” โดย 2 ศิลปินแห่งชาติร่วมถ่ายทอดความรู้ เพิ่มศักยภาพและปลูกฝังซอฟท์พาวเวอร์ให้เยาวชนรุ่นใหม่ ส่งเสริมนโยบาย 1 ครอบครัว 1 ซอฟต์พาวเวอร์
เมื่อเร็ว ๆ นี้ นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม เป็นประธานในพิธีเปิดโครงการศิลปินแห่งชาติ ถ่ายทอดองค์ความรู้สู่เยาวชน (ด้านการถ่ายภาพ) โดยมีนายสุรพันธ์ ปุสสเด็จ ที่ปรึกษาอาวุโส คณะเจ้าหน้าที่บริหาร บริษัท ซีพี ออลล์ จํากัด (มหาชน) คณะที่ปรึกษารัฐมนตรีว่าการกระทรวงวัฒนธรรม ผู้บริหารบริษัท ซีพี ออลล์ จํากัด (มหาชน) ศิลปินแห่งชาติ แขกผู้มีเกียรติ เยาวชนผู้เข้าร่วมโครงการ และสื่อมวลชน เข้าร่วม ณ Auditorium ชั้น 16 อาคาร CP ALL Academy สถาบันการจัดการปัญญาภิวัฒน์
นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม กล่าวว่า “โครงการศิลปินแห่งชาติ ถ่ายทอดความรู้สู่เยาวชน ด้านการถ่ายภาพ” เป็นการยกระดับและพัฒนาศักยภาพ ให้ความรู้ ทักษะในด้านการถ่ายภาพ ให้แก่ผู้เข้าร่วมโครงการ สามารถนําความรู้ ไปต่อยอดในการสร้างมูลค่าเพิ่ม สร้างงาน กระทรวงวัฒนธรรม (วธ.) ตระหนักถึงความสําคัญและสนับสนุน ส่งเสริมการสร้างซอฟต์พาวเวอร์ของประเทศไทย เพื่อผลักดันซอฟต์พาวเวอร์ไทยให้เป็นที่รู้จักของทั่วโลก โดยเริ่มต้นจากการ “พัฒนาคน” ที่ต้องค่อย ๆ สร้างและต้องเริ่มต้นที่เยาวชนที่จะเป็นกําลังและเป็นพลังหลักตามนโยบาย 1 ครอบครัว 1 ซอฟต์พาวเวอร์
นายพลภูมิ กล่าวอีกว่า วธ. ได้ร่วมกับ บริษัท ซีพี ออลล์ จํากัด (มหาชน) จัดโครงการศิลปินแห่งชาติถ่ายทอดความรู้สู่เยาวชน ด้านการถ่ายภาพ ซึ่งถือเป็น 1 ในเป้าหมายการผลักดันซอฟต์พาวเวอร์ไทยด้านอุตสาหกรรมเพื่อให้เยาวชนรุ่นใหม่ที่มีทักษะด้านการถ่ายภาพเข้ามาเรียนรู้กับผู้มีประสบการณ์ เพื่อเสริมสร้างซอฟต์พาวเวอร์ไว้เป็นทักษะสําคัญในการส่งเสริมให้เยาวชนได้ปลูกฝัง ถ่ายทอดองค์ความรู้และสามารถสร้างผลงานของตนเอง ภายในงานเป็นกิจกรรมอบรม 2 วัน เพื่อเพิ่มทักษะทางด้านการถ่ายภาพ โดยวิทยากรที่เป็นศิลปินแห่งชาติและเป็นที่ยอมรับในระดับโลก ได้แก่ อาจารย์วรนันทน์ ชัชวาลทิพากร ศิลปินแห่งชาติ สาขาทัศนศิลป์ ด้านการถ่ายภาพ ประจําปี พ.ศ. 2552 ซึ่งเคยได้รับรางวัลชนะเลิศยอดเยี่ยมการประกวดภาพถ่ายสไลด์สีนานาชาติทั่วโลก และได้รับเหรียญทองจากสมาคมถ่ายภาพแห่งสหรัฐอเมริกา 86 ครั้ง และอาจารย์วรรณี ชัชวาลทิพากร ศิลปินแห่งชาติ สาขาทัศนศิลป์ ด้านการถ่ายภาพ ประจําปี พ.ศ. 2564 ซึ่งเคยได้รับรางวัลถ้วยพระราชทานพระบาทสมเด็จพระเจ้าอยู่หัวภูมิพลอดุลยเดช และรางวัลถ้วยพระราชทานสมเด็จพระบรมโอรสาธิราชฯ สยามมกุฏราชกุมาร มาให้ความรู้กับเยาวชน พร้อมกับการสร้างพลังและปลูกฝังซอฟต์พาวเวอร์ให้กับเยาวชนคนรุ่นใหม่ที่เข้าร่วมโครงการนี้
รัฐบาลไทย-ข่าวทำเนียบรัฐบาล-​เปิดหอศิลป์แห่งชาติ โชว์นิทรรศการแสดงผลงานศิลปะร่วมสมัยทรงคุณค่าอันเป็นสมบัติของชาติ ประจำปี 2566
วันพุธที่ 25 ตุลาคม 2566
​เปิดหอศิลป์แห่งชาติ โชว์นิทรรศการแสดงผลงานศิลปะร่วมสมัยทรงคุณค่าอันเป็นสมบัติของชาติ ประจําปี 2566
​เปิดหอศิลป์แห่งชาติ โชว์นิทรรศการแสดงผลงานศิลปะร่วมสมัยทรงคุณค่าอันเป็นสมบัติของชาติ ประจําปี 2566
เปิดหอศิลป์แห่งชาติ โชว์นิทรรศการแสดงผลงานศิลปะร่วมสมัยทรงคุณค่าอันเป็นสมบัติของชาติ ประจําปี 2566
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เป็นประธานพิธีเปิดงานนิทรรศการ 2023 Acquisitions Office of Contemporary Art and Culture โดยมี นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม นางยุพา ทวีวัฒนะกิจบวร ปลัดกระทรวงวัฒนธรรม นายประสพ เรียงเงิน ผู้อํานวยการสํานักงานศิลปวัฒนธรรมร่วมสมัย ผู้บริหารกระทรวงวัฒนธรรม ผู้ทรงคุณวุฒิทางด้านทัศนศิลป์ ศิลปินผู้สร้างสรรค์ผลงาน และผู้แทนจากหน่วยงานที่เกี่ยวข้องเข้าร่วม ณ ห้องแกลลอรี่ 4 ชั้น 1 หอศิลป์แห่งชาติ กระทรวงวัฒนธรรม กรุงเทพฯ
นายเสริมศักดิ์ เปิดเผยว่า สํานักงานศิลปวัฒนธรรมร่วมสมัย (สศร.) ได้จัดหาและรวบรวมผลงานศิลปะร่วมสมัยอันทรงคุณค่า โดยศิลปินร่วมสมัยชาวไทยที่มีชื่อเสียงทั้งในระดับชาติและนานาชาติ ซึ่งเป็นผลงานที่ควรแก่การเก็บรักษาเพื่อเป็นสมบัติของชาติมาตั้งแต่ปี 2547 จนถึงปัจจุบัน รวมกว่า 500 ชิ้นงาน เพื่อเผยแพร่องค์ความรู้ในกระบวนทัศน์ทางสุนทรียศาสตร์ ซึ่งศิลปินได้สร้างสรรค์ผลงานอันทรงคุณค่าให้เป็นที่ประจักษ์สู่สังคมมาอย่างต่อเนื่อง ผ่านนิทรรศการผลงานสะสมประจําปี “Acquisitions Exhibition” ตั้งแต่ปี 2564 จนถึงปัจจุบัน
รัฐมนตรีว่าการกระทรวงวัฒนธรรม กล่าวต่อว่า ในปี 2566 สํานักงานศิลปวัฒนธรรมร่วมสมัยพร้อมด้วย
คณะกรรมการฯ ผู้ทรงคุณวุฒิ ได้พิจารณาคัดเลือกผลงานศิลปะร่วมสมัยอันทรงคุณค่า ควรแก่การจัดเก็บเป็นสมบัติงานศิลปะร่วมสมัยของชาติ จากศิลปินแห่งชาติ ศิลปินศิลปาธร ตลอดจนศิลปินรุ่นใหม่ที่มีผลงานโดดเด่นและเปี่ยมไปด้วยคุณภาพที่มีชื่อเสียงในระดับชาติและนานาชาติ จํานวน 13 ราย รวม 16 ผลงาน จํานวน 30 ชิ้นงาน นํามาจัดแสดงในนิทรรศการ 2023 Acquisitions Office of Contemporary Art and Culture เพื่อให้
เยาวชน นักเรียน นักศึกษา และประชาชน ตลอดจนผู้สนใจในงานศิลปะได้ศึกษาค้นคว้าและเรียนรู้ถึงคุณค่าของงานศิลปะทั้งมิติทางสังคมและเชิงประวัติศาสตร์ ซึ่งเป็นการนําเสนอแนวคิด เทคนิค กระบวนการสร้างสรรค์และพัฒนาในรูปแบบเฉพาะตัวของศิลปินที่สร้างสรรค์ผลงานในช่วงปี ค.ศ. 1960 – 2023 ซึ่งสะท้อน ให้เห็นถึงแนวโน้มการพัฒนาและสร้างสรรค์ผลงานศิลปะร่วมสมัยของศิลปินไทยในยุคปัจจุบัน อีกทั้งยังเป็นแบบอย่างในการส่งเสริมและสนับสนุน ให้ผลงานศิลปะอันทรงคุณค่าทําหน้าที่เป็นแรงบันดาลใจ
แก่เยาวชนคนรุ่นใหม่และเกิดประโยชน์ต่อวงการศิลปะร่วมสมัยต่อไป
ทั้งนี้ นิทรรศการ 2023 Acquisitions Office of Contemporary Art and Culture ประกอบด้วยผลงานศิลปะร่วมสมัย จํานวน 16 ผลงาน รวม 30 ชิ้นงาน จากศิลปิน 13 ท่านได้แก่ 1.) นายอธิษว์ ศรสงคราม 2.) นายประทีป สุธาทองไทย 3.) นายจิตต์ จงมั่นคง 4.) นายณัฐพล สวัสดี 5.) นายธาดา เฮงทรัพย์กูล 6.) นายอานนท์ นงค์เยาว์ 7.) นางสาวฉันทนา ทิพย์ประชาติ 8.) นายอดิศักดิ์ ภูผา 9.) นางสาวสรีนา สัตถาผล 10.) นายธวัชชัย พันธุ์สวัสดิ์ 11.) นายอริญชย์ รุ่งแจ้ง 12.) นายมณเฑียร บุญมา และ13.) นางสาวสนิทัศน์ ประดิษฐ์ทัศนีย์ โดยเปิดให้เข้าชมทุกวัน (ยกเว้นวันจันทร์ และวันหยุดนักขัตฤกษ์) ตั้งแต่วันที่ 20 ตุลาคม ถึงวันที่ 17 ธันวาคม 2566 เวลา 10.00 – 16.30 น. ณ ห้องนิทรรศการ 4 ชั้น 1 อาคารหอศิลป์แห่งชาติ
กระทรวงวัฒนธรรม กรุงเทพมหานคร
รัฐบาลไทย-ข่าวทำเนียบรัฐบาล-​“นฤมล” หารือแนวทางการออก green bond และการคัดเลือกโครงการเพื่อสิ่งแวดล้อมที่รัฐบาลร่วมลงทุน กับ UK Debt Management Office พร้อมนำมาพัฒนาต่อยอดให้เกิดประโยชน์ต่อประเทศไทย
วันพุธที่ 25 ตุลาคม 2566
25/10/2566
​“นฤมล” หารือแนวทางการออก green bond และการคัดเลือกโครงการเพื่อสิ่งแวดล้อมที่รัฐบาลร่วมลงทุน กับ UK Debt Management Office พร้อมนํามาพัฒนาต่อยอดให้เกิดประโยชน์ต่อประเทศไทย
​“นฤมล” หารือแนวทางการออก green bond และการคัดเลือกโครงการเพื่อสิ่งแวดล้อมที่รัฐบาลร่วมลงทุน กับ UK Debt Management Office พร้อมนํามาพัฒนาต่อยอดให้เกิดประโยชน์ต่อประเทศไทย
วันที่ 25 ตุลาคม 2566 ศาสตราจารย์ นฤมล ภิญโญสินวัฒน์ ผู้แทนการค้าไทย เปิดเผยภายหลังการหารือแนวทางการออก Green bondกับ Sir Robert Stheeman – CEO UK Debt Management Office และคณะ (24 ตุลาคม 2566) ณ สํานักงาน UK Debt Management Office กรุงลอนดอน สหราชอาณาจักร ว่า ตามที่ท่านนายเศรษฐา ทวีสิน นายกรัฐมนตรี มีดําริเรื่องนโยบายเพื่อการพัฒนาประเทศอย่างยั่งยืนตามแนวทาง UN SDGs นวัตกรรมด้านแหล่งเงินทุนที่สามารถนํามาดําเนินโครงการภายใต้นโยบายดังกล่าว ถือว่ามีความสําคัญอย่างยิ่ง โดยประเทศไทยตั้งเป้าหมายเป็นประเทศที่มีความเป็นกลางทางคาร์บอนภายในปี พ.ศ. 2593 และเป็นประเทศปล่อยก๊าซเรือนกระจกสุทธิเป็นศูนย์ในปี พ.ศ. 2608 ทั้งนี้ เพื่อให้บรรลุเป้าหมายดังกล่าว ประเทศไทยได้กําหนดเป้าหมายการมีส่วนร่วมของประเทศ (Nationally Determined Contribution : NDC) ให้สามารถลดก๊าซเรือนกระจกได้ร้อย ละ 30 ภายในปี พ.ศ. 2573
ผู้แทนการค้า กล่าวว่า จากหารือฯ ได้เรียนรู้รูปแบบโครงการที่ดําเนินงานได้อย่างสัมฤทธิ์ผลในการลดผลกระทบต่อสิ่งแวดล้อมจากสหราชอาณาจักรที่สอดคล้องกับแนวทางดําเนินโครงการตามนโยบายรัฐบาลไทยเพื่อการพัฒนาอย่างยั่งยืน เช่น โครงการสนับสนุนผู้ขับขี่ในการใช้รถ EVs โครงการร่วมทุนกับภาคเอกชนในการติดตั้งสถานีชาร์จรถ EVs โครงการร่วมทุนในการผลิตพลังงานสะอาดและพลังงานทดแทน และโครงการสนับสนุนการปลูกไม้มีค่าบนที่ดินเพื่อทําการเกษตร เป็นต้น ซึ่งรัฐบาลสหราชอาณาจักรได้ดําเนินโครงการจนประสบความสําเร็จ มุ่งสู่เป้าหมายการเป็นผู้นําด้านสิ่งแวดล้อมและจะใช้การเงินสีเขียว (Green Financing) เป็นกลไกหลักในการขับเคลื่อน โดยระดมทุนผ่านทางการออกพันธบัตรสีเขียว (Green Gilts) และพันธบัตรออมเงินสีเขียวสําหรับรายย่อย (Retail Green Savings Bonds) เพื่อใช้ในการรองรับการเปลี่ยนแปลงสภาพภูมิอากาศ และความท้าทายอื่น ๆ ด้านสิ่งแวดล้อม ใช้สําหรับการลงทุนในโครงการโครงสร้างพื้นฐาน และสร้างงานที่เป็นมิตรกับสิ่งแวดล้อม (Green Jobs) รวมถึงการพิจารณา การคัดเลือก การตรวจสอบ และการรายงานโครงการสีเขียวที่เข้าข่ายได้รับการสนับสนุนด้านการเงินดังกล่าว
ผู้แทนการค้า กล่าวว่า ปัจจุบันรัฐบาล โดยสํานักงานบริหารหนี้สาธารณะ (สบน.) ในฐานะผู้ระดมทุนสําหรับภาครัฐ อยู่ระหว่างการศึกษาการออกพันธบัตรส่งเสริมความยั่งยืน (Sustainability–Linked Bond) ซึ่งเป็น พันธบัตรที่มีรูปแบบการกําหนด KPI เพื่อบรรลุเป้าหมายด้าน ESG แทนการระบุโครงการที่ออกภายใต้พันธบัตร เพื่อ สนับสนุนให้ตลาด ESG Bond มีการเติบโตและพัฒนาอย่างต่อเนื่อง โดยมีแผนจะประสานงานกับหน่วยงานที่เกี่ยวข้อง อาทิ กระทรวงทรัพยากรธรรมชาติและสิ่งแวดล้อม กระทรวงเกษตรและสหกรณ์ และสภาพัฒน์ฯ เพื่อคัดเลือกวัตถุประสงค์และเป้าหมาย ตลอดจน KPI ที่เหมาะสมสําหรับการออก Sustainability-Linked Bond และสอดคล้องกับยุทธศาสตร์ด้านสิ่งแวดล้อม ของสังคมของประเทศไทยต่อไป
รัฐบาลไทย-ข่าวทำเนียบรัฐบาล-เลขานุการรัฐมนตรีฯ ไพลิน นำทีม MIND แพค “ถุงยิ้มพิมพ์ใจ MIND ไม่ทิ้งกัน” พร้อมรับมอบสิ่งของอุปโภค บริโภค เตรียมเพื่อนำไปช่วยเหลือผู้ประสบอุทกภัย
วันพุธที่ 25 ตุลาคม 2566
25/10/2566
เลขานุการรัฐมนตรีฯ ไพลิน นําทีม MIND แพค “ถุงยิ้มพิมพ์ใจ MIND ไม่ทิ้งกัน” พร้อมรับมอบสิ่งของอุปโภค บริโภค เตรียมเพื่อนําไปช่วยเหลือผู้ประสบอุทกภัย
เลขานุการรัฐมนตรีฯ ไพลิน นําทีม MIND แพค “ถุงยิ้มพิมพ์ใจ MIND ไม่ทิ้งกัน” พร้อมรับมอบสิ่งของอุปโภค บริโภค เตรียมเพื่อนําไปช่วยเหลือผู้ประสบอุทกภัย
วันที่ 24 ตุลาคม 2566 ดร.ไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม พร้อมด้วย นายเศรษฐรัชต์ เลือดสกุล รองอธิบดีกรมอุตสาหกรรมพื้นฐานและการเหมืองแร่ นายอานันท์ ฟักสังข์ ผู้อํานวยการกองวิศวกรรมบริการ กรมอุตสาหกรรมพื้นฐานและการเหมืองแร่ นางจุฬารัตน์ มณีเสถียรรัตนา เลขานุการกรม และนางสาวอารยา ไสลเพชร ผู้อํานวยการกองยุทธศาสตร์และแผนงาน กรมโรงงานอุตสาหกรรม นําทีม MIND ร่วมกันแพค “ถุงยิ้มพิมพ์ใจ MIND ไม่ทิ้งกัน” จํานวน 1,000 ถุง เตรียมนําไปช่วยเหลือผู้ประสบอุทกภัย
หลังจากนั้น นายเอกภัทร วังสุวรรณ รองปลัดกระทรวงอุตสาหกรรม รับมอบสิ่งของอุปโภค บริโภค และของใช้ที่จําเป็น เพื่อเตรียมแพคเป็น “ถุงยิ้มพิมพ์ใจ MIND ไม่ทิ้งกัน” ซึ่งเป็นถุงยังชีพจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ ที่รวมใจส่งมอบรอยยิ้ม เพื่อเป็นกําลังใจให้กับผู้ประสบอุทกภัยในการก้าวข้ามช่วงเวลาที่ยากลําบาก ภายใต้โครงการ “อุตสาหกรรมรวมใจ ช่วยพี่น้องชาวไทย” ซึ่งได้รับการสนับสนุนจาก สํานักงานมาตรฐานผลิตภัณฑ์อุตสาหกรรม สํานักงานอุตสาหกรรมจังหวัดหนองคาย สํานักงานอุตสาหกรรมจังหวัดเพชรบุรี สํานักงานอุตสาหกรรมจังหวัดนนทบุรี สํานักงานอุตสาหกรรมจังหวัดระนอง สถาบันอาหาร เข้าร่วมมอบสิ่งของ เพื่อนําไปช่วยเหลือและบรรเทาความเดือดร้อนในเบื้องต้นให้กับผู้ประสบอุทกภัยน้ําท่วมโดยเร่งด่วนต่อไป ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-เร่งฉีดวัคซีน HPV 1 ล้านโดส ให้นักเรียน/นักศึกษาหญิงทั่วประเทศ เดือน พ.ย.66
วันพุธที่ 25 ตุลาคม 2566
เร่งฉีดวัคซีน HPV 1 ล้านโดส ให้นักเรียน/นักศึกษาหญิงทั่วประเทศ เดือน พ.ย.66
.....
กระทรวงสาธารณสุข กําหนดนโยบาย Quick Win ให้เห็นผลใน 100 วันแรก โดยเฉพาะ “มะเร็งครบวงจร” ครอบคลุมมะเร็งสําคัญ 3 ชนิด
.
• มะเร็งปากมดลูก > ฉีดวัคซีน HPV ให้นักเรียน/นักศึกษาหญิงทั่วประเทศ ที่มีอายุระหว่าง 11 - 20 ปี เริ่มตั้งแต่วันที่ 8 พ.ย. 66 และจะกระจายวัคซีนไปทั่วประเทศ รวม 1.43 ล้านโดส คาดว่าจะเสร็จสิ้นภายในเดือน ม.ค.67
.
ทั้งนี้ มะเร็งปากมดลูกพบในหญิงไทยเป็นอันดับ 2 รองจากมะเร็งเต้านม และการฉีดวัคซีนสามารถป้องกันการติดเชื้อได้มากถึง 90% ซึ่งจะช่วยลดความเสี่ยงการเกิดมะเร็งปากมดลูกใน 10-20 ปีข้างหน้าได้
• มะเร็งท่อน้ําดี > จะคัดกรองกลุ่มเสี่ยงด้วยวิธี Urine Rapid Test และมะเร็งตับและท่อน้ําดี ด้วยอัลตราซาวด์
• มะเร็งตับ > จะคัดกรองไวรัสตับอักเสบบี และซี พร้อมให้การรักษาผู้ที่ผลการคัดกรองเป็นบวก
.
Cr. กรมควบคุมโรค กระทรวงสาธารณสุข
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“DE ขอ โซเชียลมีเดียยักษ์ เข้มการขายโฆษณาให้โจรออนไลน์”
วันพุธที่ 25 ตุลาคม 2566
“DE ขอ โซเชียลมีเดียยักษ์ เข้มการขายโฆษณาให้โจรออนไลน์”
“DE ขอ โซเชียลมีเดียยักษ์ เข้มการขายโฆษณาให้โจรออนไลน์”
ในวันที่ 25 ตุลาคม 2566 นายเวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม ได้ร่วมเสวนา “รู้เท่าทันภัยออนไลน์ ห่างไกลวิถีสแกมเมอร์” จัดโดย Meta (Facebook) โดยการเสวนามุ่งหวังให้เกิดการแลกเปลี่ยนความรู้และส่งเสริมความร่วมมืออันดี ระหว่างหน่วยงานภาครัฐและ Meta เพื่อป้องกันและลดปัญหาหลอกลวงออนไลน์
นายเวทางค์ ได้กล่าวว่า รัฐบาลและ ดีอี ให้ความสําคัญกับเรื่องปัญหาหลอกลวงออนไลน์ โดย ดีอี มีนโยบายเชิงรุก เน้นที่การป้องกัน ตัดตอน และบูรณาการความร่วมมือกับทุกภาคส่วน สรุปได้ดังนี้
1. การป้องกัน โดยเฉพาะการให้ความรู้และการปิดกั้นเว็บหรือ เพจหลอกลวง ซึ่ง ดีอี ได้เปลี่ยนวิธีการใช้คน ดีอี มากขึ้น ร่วมมือกับโซเชียลมีเดียแพลตฟอร์มมากขึ้น จากเดิม ปี 2566 ปิดกั้นเว็บ/เพจผิดกฎหมาย เฉลี่ยสถิติ 53 เพจ/รายการต่อวัน (ประมาณ 1500 รายการต่อเดือน) เป็นเฉลี่ย 350 เพจ/รายการต่อวัน (ประมาณ 10,500 รายการต่อเดือน)
2. การเร่งตัดตอนวงจรอาชญากรรม โดยเฉพาะซิมม้า (โจรใช้ติดต่อสื่อสาร) บัญชีม้า (โจรใช้รับ-โอนเงิน) ซึ่งตามกฎหมายใหม่ที่ออกมา ผู้ขายมีโทษหนัก จําคุก 3 ปี ผู้เป็นนายหน้าจัดหามีโทษจําคุก 2 – 5 ปี และมีการเร่งแลกเปลี่ยนข้อมูล เพื่อปิดบัญชี จับกุมคนร้ายที่เกี่ยวข้อง
3. การบูรณาการทํางาน ใช้เทคโนโลยีเชิงรุก โดยเฉพาะการจัดตั้งศูนย์ปฏิบัติการแก้ไขปัญหาอาชญากรรมออนไลน์ (Anti Online Scam Operation Center: AOC) เพื่อบูรณาการทํางาน ทั้งสํานักงานตํารวจแห่งชาติ ธนาคารแห่งประเทศไทย สํานักงานป้องกันและปราบปรามการฟอกเงิน (ปปง.) สํานักงาน กสทช. เป็นต้น เพื่อใช้อํานาจหน้าที่ตามกฎหมาย บุคลากร และแลกเปลี่ยนข้อมูลให้เกิดประสิทธิภาพสูงสุด ในการแก้ไขปัญหาอาชญากรรมออนไลน์
“ในปัจจุบันเทคโนโลยีดิจิทัล ได้ช่วยให้เรามีชีวิตที่สะดวกสบาย หลายคนร่ํารวยจากโลกออนไลน์ พ่อค้าแม่ค้าออนไลน์ ธุรกิจ เข้าถึงลูกค้าเป็นล้านๆ คนได้ง่ายๆ แต่ในขณะเดียวกัน คนร้ายก็ใช้ช่องทางและเทคโนโลยีดิจิทัล ในการทําร้าย หลอกลวงประชาชน เข้าถึงคนหมู่มากเป็นล้านๆ คน ได้โดยง่ายเช่นกัน ขอโซเชียลมีเดียช่วยเข้ม เรื่องการขายโฆษณาให้คนร้าย ทํางานร่วมกับ ดีอี ใกล้ชิด เพื่อแก้ไขปัญหาโจรออนไลน์ ดียิ่งขึ้น” นายเวทางค์กล่าว
________________
รัฐบาลไทย-ข่าวทำเนียบรัฐบาล-​นายกฯ หารือ บริษัทมินีแบมิตซูมิ ยืนยันสานต่อการผลิตในไทย พร้อมขยายการลงทุนด้านพลังงานสะอาด
วันพุธที่ 25 ตุลาคม 2566
​นายกฯ หารือ บริษัทมินีแบมิตซูมิ ยืนยันสานต่อการผลิตในไทย พร้อมขยายการลงทุนด้านพลังงานสะอาด
​นายกฯ หารือ บริษัทมินีแบมิตซูมิ ยืนยันสานต่อการผลิตในไทย พร้อมขยายการลงทุนด้านพลังงานสะอาด
วันนี้ (25 ต.ค. 2566) เวลา 14.00 น. ณ ห้องสีม่วง ตึกไทยคู่ฟ้า ทําเนียบรัฐบาล นายโยชิฮิสะ ไคนูมะ (Mr. YOSHIHISA Kainuma) ประธานกรรมการบริหารกลุ่มบริษัท มินีแบมิตซูมิ (MinebeaMitsumi Inc.) ประเทศญี่ปุ่น และคณะผู้บริหารระดับสูง เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดยนายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญดังนี้
นายกรัฐมนตรียินดีที่ได้พบหารือกับนายโยชิฮิสะฯ และกล่าวชื่นชมการดําเนินกิจการของบริษัทที่มีความเข้มแข็ง เป็นบริษัทญี่ปุ่นรายสําคัญที่มีการลงทุนในไทยอย่างต่อเนื่องมากว่า 40 ปี พร้อมขอบคุณที่บริษัทเลือกประเทศไทยเป็นฐานการผลิตที่สําคัญในภูมิภาค รัฐบาลพร้อมสนับสนุนให้บริษัทญี่ปุ่นลงทุนในประเทศไทยมากขึ้น
ประธานฯ มินีแบมิตซูมิ รู้สึกยินดีที่ได้มีโอกาสมาเยือนไทย เพื่อแสดงความยินดีในโอกาสดํารงตําแหน่งนายกรัฐมนตรี รวมถึงเพื่อหารือถึงความร่วมมือด้านการลงทุนในไทย ซึ่งบริษัทฯ ขอบคุณสําหรับการสนับสนุนจากรัฐบาลด้วยดีเสมอมา พร้อมยืนยันใช้ไทยเป็นฐานการผลิตชิ้นส่วนโรงงานและเครื่องจักร รวมถึงวางแผนที่จะลงทุนในไทยเพิ่มเติมในด้านพลังงาน และหวังว่าจะได้รับการสนับสนุนจากรัฐบาลอย่างต่อเนื่อง
ทั้งสองฝ่ายได้หารือถึงความร่วมมือด้านพลังงาน โดยบริษัทฯ มีความร่วมมือกับหน่วยงานต่าง ๆ ของไทยในการติดตั้งโคมไฟ และยังผลักดันเทคโนโลยีพลังงานอัจฉริยะด้วยการเตรียมการติดตั้งระบบแสงสว่างอัจฉริยะ (Smart Street light) ในหลายหน่วยงานด้วย ซึ่งนายกรัฐมนตรีได้ชื่นชมวิสัยทัศน์ของบริษัทที่สอดคล้องกับนโยบายของรัฐบาลในการสนับสนุนการใช้พลังงานสะอาดในประเทศไทย ทั้งนี้ ทั้งสองฝ่ายจะพิจารณาเพื่อร่วมมือพัฒนาความยั่งยืนด้านพลังงานให้มากขึ้น
รัฐบาลไทย-ข่าวทำเนียบรัฐบาล-​“รองนายกฯสมศักดิ์” ตรวจเยี่ยม ป.ป.ท. ขันน็อต ห้ามดองเรื่อง ชี้ ต้องทำให้เร็วจะสำเร็จ ยืนยัน พร้อมสนับสนุนแก้กฎหมายเต็มที่
วันพุธที่ 25 ตุลาคม 2566
25/10/2566
​“รองนายกฯสมศักดิ์” ตรวจเยี่ยม ป.ป.ท. ขันน็อต ห้ามดองเรื่อง ชี้ ต้องทําให้เร็วจะสําเร็จ ยืนยัน พร้อมสนับสนุนแก้กฎหมายเต็มที่
​“รองนายกฯสมศักดิ์” ตรวจเยี่ยม ป.ป.ท. ขันน็อต ห้ามดองเรื่อง ชี้ ต้องทําให้เร็วจะสําเร็จ ยืนยัน พร้อมสนับสนุนแก้กฎหมายเต็มที่ ขณะที่ “เลขาธิการ ป.ป.ท.” สะท้อนปัญหา”ตึกสํานักงานยังเช่าอยู่-ขอเพิ่มบุคลากร 200 คน”
วันที่ 25 ตุลาคม 2566 นายสมศักดิ์ เทพสุทิน รองนายกรัฐมนตรี พร้อมด้วย นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง นายวิชัย ไชยมงคล ที่ปรึกษารองนายกรัฐมนตรี ได้เดินทางเข้าตรวจเยี่ยมสํานักงานคณะกรรมการป้องกันและปราบปรามการทุจริตในภาครัฐ หรือ ป.ป.ท. โดยมี นายภูมิวิศาล เกษมศุข เลขาธิการคณะกรรมการ ป.ป.ท. นายเอกชัย เกษมสุขธวัช ผู้ช่วยเลขาธิการคณะกรรมการ ป.ป.ท. ผู้อํานวยการ ป.ป.ท.ทุกภาค และผู้บริหาร ป.ป.ท. ให้การต้อนรับ และร่วมประชุมถึงแนวทางการขับเคลื่อนงาน
โดยนายภูมิวิศาล กล่าวรายงานว่า ป.ป.ท.มีความมุ่งมั่นในการแก้ไขปัญหาการทุจริตในภาครัฐ ซึ่ง ป.ป.ท.ได้ก่อตั้งมาแล้วกว่า 15 ปี แต่เวลานี้ยังพบปัญหาจํานวนมาก ทั้งเรื่องสถานที่ทํางาน ที่ยังต้องเช่ามาตั้งแต่เริ่มต้น รวมถึงบุคลากรที่ยังไม่เพียงพอ ซึ่งป.ป.ท.มีบุคลากรทั่วประเทศ เพียง 579 คน จึงอยากขอเพิ่มอีก 200 อัตรา เพื่อเพิ่มประสิทธิภาพในการทํางาน โดยในประเด็นนี้ต้องขอให้รองนายกรัฐมนตรี ช่วยพิจารณานําเสนอต่อรัฐบาลต่อไป แต่ถึงแม้ ป.ป.ท.จะมีปัญหาในเรื่องกําลังคนไม่เพียงพอ แต่ก็ยังคงมุ่งมั่นทํางานอย่างเต็มที่ ตามนโยบายของนายเศรษฐา ทวีสินนายกรัฐมนตรี ที่ต้องการแก้ไขปัญหาการคอร์รัปชั่น ซึ่งเราก็ได้เดินหน้ามาโดยตลอด จนสามารถจับกุมเจ้าพนักงาน ที่มีการเรียกเก็บเงินต่อผู้ประกอบการได้จํานวนมาก
นายภูมิวิศาล กล่าวอีกว่า ที่ผ่านมา ป.ป.ท. ยังได้มีการพูดคุยกับภาคธุรกิจ และสภาหอการค้าฯกว่า 30 แห่ง เพื่อช่วยกันแก้ปัญหาทุจริต หลังพบว่า มีข้าราชการบางกลุ่ม เรียกรับผลประโยชน์จากผู้ประกอบการ ซึ่งส่งผลให้ผู้ประกอบการ ไม่สามารถประกอบธุรกิจได้ รวมถึง ป.ป.ท.ได้มีการตั้งศูนย์รับเรื่องร้องเรียนจากนักธุรกิจต่างชาติด้วย เพราะเราตรวจสอบพบว่า นักธุรกิจต่างชาติ มักถูกเรียกรับผลประโยชน์ในการขออนุญาตต่างๆในการประกอบธุรกิจในประเทศไทย นอกจากนี้ ตนมองว่า ป.ป.ท. มีความจําเป็นที่ต้องทํากฎหมายเพิ่มเติม ในเรื่องของประพฤติมิชอบ เพื่อจะได้ช่วยทําการยับยั้งก่อนที่จะมีการแลกเปลี่ยนผลประโยชน์ หรือ ปล่อยปะละเลย
ขณะที่ นายสมศักดิ์ กล่าวว่า การปราบปรามการทุจริตคอร์รัปชั่น ถือเป็นหนึ่งนโยบายสําคัญของรัฐบาลนี้ ซึ่งตนก็อยากให้ ป.ป.ท. มุ่งมั่นทํางานให้กับสังคม เพื่อทําให้ภาพลักษณ์ของประเทศดีขึ้น โดยตนมองว่า งานไหนจะสําเร็จได้ ต้องมีความรวดเร็ว และวางแผนที่ดี ซึ่งตนขอเน้นย้ําว่า อย่าให้มีการดองเรื่อง เพราะไม่อย่างนั้น จะเกิดการค้างคา และสุดท้ายเราจะตอบสังคมไม่ได้เมื่อถูกทวงถาม ส่วนการเสนอแก้กฎหมายนั้น ตนเห็นด้วย และขอสนับสนุนอย่างเต็มที่ เพราะกฎหมายใดที่เก่าล้าสมัย ก็ต้องกล้าคิด กล้าทํา กล้าเปลี่ยนแปลง โดยหากเสนอมา ตนก็พร้อมสนับสนุน เพราะมองว่า เป็นประโยชน์ เนื่องจากทํากฎหมายให้สังคม ไม่ได้แก้กฎหมายให้กับตัวเราเอง ซึ่งขณะตนดํารงตําแหน่ง รมว.ยุติธรรม ก็สามารถแก้กฎหมายได้กว่า 9 ฉบับ เพราะยึดประโยชน์ของประชาชนเป็นหลัก ดังนั้น ถ้าจะแก้กฎหมาย เพื่อประชาชน ตนก็พร้อมสนับสนุนเต็มที่
/////////
รัฐบาลไทย-ข่าวทำเนียบรัฐบาล-นายกฯ แสดงวิสัยทัศน์ในงาน “Dinner Talk Thailand’s Future อนาคตประเทศไทย 2024” พร้อมชี้แจงทุกการดำเนินงานของรัฐบาลเพื่อลดความเหลื่อมล้ำ ยกระดับชีวิตความเป็นอยู่ประชาชน
วันพุธที่ 25 ตุลาคม 2566
นายกฯ แสดงวิสัยทัศน์ในงาน “Dinner Talk Thailand’s Future อนาคตประเทศไทย 2024” พร้อมชี้แจงทุกการดําเนินงานของรัฐบาลเพื่อลดความเหลื่อมล้ํา ยกระดับชีวิตความเป็นอยู่ประชาชน
.....
- จากกรณีสงครามอิสราเอล-ฮามาส ตนรู้สึกสะเทือนใจมาก “เข้าใจคนอยู่ในพื้นที่เสี่ยงเพื่อหาเงินเพราะลําบากและไม่มีทางเลือก จึงต้องเสี่ยงชีวิต” เป็นที่มาว่าทําไมรัฐบาลต้องทํางานหนัก เพื่อกระตุ้นเศรษฐกิจ ดูแลปากท้องอย่างเหมาะสม และรวดเร็วให้กับคนที่มีความลําบากมาตลอด อย่างไรก็ดี เพื่อวามปลอดภัย ขอร้องให้คนไทยในอิสราเอลรีบกลับมา
.
- ปัญหาความเหลื่อมล้ําเป็นปัญหาใหญ่ต้องการการแก้ไข เงินหนึ่งหมื่นบาทของ 1 ครอบครัวสามารถเปลี่ยนชีวิต เปลี่ยนอาชีพได้ หากฟังอย่างมีเหตุมีผล ระยะเวลาที่ผ่านมารัฐบาลต้องการกระตุ้นทั้งระยะกลาง และระยะยาว
.
- และสําหรับภารกิจการเดินทางไปต่างประเทศที่ผ่านมา พบว่า ทุกภาคธุรกิจในหลายประเทศที่ตนเองได้ไปประชุมหารือด้วยมองเห็นโอกาสในประเทศไทยอีกมาก ซึ่งเป็นหน้าที่ของตนเองที่จะนําจุดเด่นของประเทศไทยไปขาย "รัฐบาลพร้อมเดินไปข้างหน้า" ค้าขายในทุกมิติ ทั้งผลิตภัณฑ์การเกษตร ลงทุน ชายแดน การท่องเที่ยว การยกเว้นวีซ่า การขยายระยะเวลาการประกอบกิจกรรมสถานบริการ
.
อ่านเพิ่มเติม คลิก https://www.thaigov.go.th/news/contents/details/73705
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“พวงเพ็ชร” จี้ สคบ. คุมเข้มขายของออนไลน์ สินค้าต้องตรงปก พร้อมเตรียมงัด กม.บล็อก ผู้ประกอบการหัวใส
วันพุธที่ 25 ตุลาคม 2566
25/10/2566
“พวงเพ็ชร” จี้ สคบ. คุมเข้มขายของออนไลน์ สินค้าต้องตรงปก พร้อมเตรียมงัด กม.บล็อก ผู้ประกอบการหัวใส
“พวงเพ็ชร” จี้ สคบ. คุมเข้มขายของออนไลน์ สินค้าต้องตรงปก พร้อมเตรียมงัด กม.บล็อก ผู้ประกอบการหัวใส
วันนี้ (25 ต.ค.66) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นางพวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่ 7/2566 โดยมี นายวราวุธ ยันต์เจริญ ผู้ช่วยรัฐมนตรีประจําสํานักนายกรัฐมนตรี นายกฤช เอื้อวงศ์ ที่ปรึกษารัฐมนตรีปประจําสํานักนายกรัฐมนตรี นางสุภาภรณ์ คงวุฒิปัญญา เลขานุการรัฐมนตรีประจําสํานักนายกรัฐมนตรี นายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค พร้อมด้วยคณะกรรมการฯ ร่วมประชุม
ที่ประชุมได้รายงานผลการขับเคลื่อนการดําเนินงานช่วยเหลือผู้บริโภค โดยจากสถิติการร้องทุกข์เมื่อเดือนกันยายนที่ผ่านมา ได้มีการรับเรื่องร้องทุกข์ 2,250 เรื่อง ทาง สคบ. ได้มีการแก้ไขปัญหาแล้ว จํานวน 1,002 เรื่อง สําหรับผู้บริโภค 1,063 ราย เป็นเงิน 19,551,023.34 บาท ทั้งนี้ ที่ประชุมยังได้มีมติให้ดําเนินคดีกับผู้ประกอบธุรกิจด้านอสังหาริมทรัพย์ จํานวน 6 เรื่อง เป็นเงิน จํานวน 1,246,192.28 บาท ดําเนินคดีด้านสินค้าและบริการทั่วไป จํานวน 16 เรื่อง โดยแบ่งเป็นด้านสัญญา จํานวน 6 เรื่อง เป็นเงิน 19,180 บาท ด้านสลาก 10 เรื่อง เป็นเงิน 553,593 บาท รวมการดําเนินคดีทั้งสิ้น คิดเป็นเงินจํานวน 1,818,965.28 บาท
รัฐมนตรีประจําสํานักนายกรัฐมนตรี กล่าวว่า การประชุมกับคณะกรรมการคุ้มครองผู้บริโภคครั้งนี้เป็นครั้งแรก หลังจากที่ได้รับแต่งตั้งให้ดํารงตําแหน่งรัฐมนตรีประจําสํานักนายกรัฐมนตรี ตนมองว่า สคบ. เป็นหน่วยงานที่มีภาระงานเยอะมาก มีเรื่องร้องทุกข์เข้ามาทุกวัน แต่เจ้าหน้าที่ผู้รับผิดชอบมีน้อย ไม่สอดคล้องกับภาระงานที่ต้องรับผิดชอบ จึงอาจถูกมองว่าการทํางานไม่ทันต่อการช่วยเหลือประชาชนได้ทันที ขณะที่มีจํานวนผู้บริโภคร้องทุกข์เพิ่มมากขึ้นทุกวัน จึงแนะนําให้มีการนําเอาระบบ IT มาประยุกต์ควบคู่กับการทํางาน ตอบสนองการช่วยเหลือผู้บริโภครวดเร็ว ทันต่อเหตุการณ์ โดยอาจดูแนวทางการจัดทําแอปพลิเคชัน เพื่อให้ประชาชนสามารถเข้าใช้งานได้สะดวกยิ่งขึ้น ขณะเดียวกันควรมีการสื่อสารสร้างการรับรู้ให้ประชาชนรับทราบข้อมูลและการทํางานของ สคบ. โดยใช้เครื่องมือ Social media ให้เป็นประโยชน์ และมีมาตรการในการป้องกันการเกิด Fake news ที่สร้างความเข้าใจผิด โดยต้องมีการแก้ข่าวตอบโต้ได้ฉับไว อาศัยเครือข่ายสื่อภาครัฐ เช่น กรมประชาสัมพันธ์ และ อสมท. ในการสื่อสารสร้างความเข้าใจแก่ผู้บริโภค
“เราพบข้อร้องเรียนมากในการซื้อขายสินค้าและบริการออนไลน์ พบว่าสินค้าไม่ตรงปก กว่าจะได้เงินคืนช้ามาก หรืออาจไม่ได้เลย สคบ. อาจต้องมีการทบทวนกฎหมาย ข้อบังคับที่สามารถเรียกคืนเงินได้ง่าย ว่องไว และครอบคลุม รวมทั้งกําหนดบทลงโทษที่รุนแรงต่อผู้ประกอบการที่เอาเปรียบผู้บริโภค” รัฐมนตรีประจําสํานักนายกรัฐมนตรี กล่าว
รัฐบาลไทย-ข่าวทำเนียบรัฐบาล-SME D Bank จัดโปรเต็มคาราเบล ร่วมงาน Smart SME Expo 2023 ยกทัพ ‘เติมทุนคู่พัฒนา’ วงเงินสูงสุด 50 ลบ. กู้วันนี้ มี Cash Back ได้ตังค์คืน
วันจันทร์ที่ 3 กรกฎาคม 2566
03/07/2566
SME D Bank จัดโปรเต็มคาราเบล ร่วมงาน Smart SME Expo 2023 ยกทัพ ‘เติมทุนคู่พัฒนา’ วงเงินสูงสุด 50 ลบ. กู้วันนี้ มี Cash Back ได้ตังค์คืน
SME D Bank จัดโปรโมชั่นเต็มพิกัด “เติมทุนคู่พัฒนา” ให้บริการในงาน Smart SME Expo 2023 ระหว่างวันที่ 6-9 กรกฎาคม 2566 ณ ฮอลล์ 7-8 อิมแพ็ค เมืองทองธานี บูธหมายเลข B 3
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย จัดโปรโมชั่นเต็มพิกัด “เติมทุนคู่พัฒนา” ให้บริการในงาน Smart SME Expo 2023 ระหว่างวันที่ 6-9 กรกฎาคม 2566 ณ ฮอลล์ 7-8 อิมแพ็ค เมืองทองธานี บูธหมายเลข B 3 พบกับสินเชื่อตอบโจทย์ โดนใจครอบคลุมทุกกลุ่มธุรกิจ วงเงินกู้สูงสุด 50 ล้านบาท สนับสนุนกิจการเดินหน้าสู่ความสําเร็จ พิเศษสุด สําหรับลูกค้าใหม่ รับโบนัส “Cash Back เติมทุนวันนี้ มีเงินคืน” เพียงยื่นกู้และใช้วงเงิน ตั้งแต่ 1ล้านบาท ถึง 50 ล้านบาท รับ Cash Back ค่าประเมินหลักทรัพย์ค้ําประกัน มูลค่าสูงสุด 30,000 บาท ควบคู่กับได้รับการพัฒนา รับคําปรึกษาโดยโค้ชมืออาชีพ เพิ่มศักยภาพธุรกิจ ฟรี! ไม่มีค่าใช้จ่าย จากโครงการ “SME D Coach”
นอกจากนั้น พิเศษภายในงาน เมื่อยื่นขอสินเชื่อ รับทันที เครื่องดื่มอินทนิล 1 แก้ว (จํานวนจํากัด) และเมื่อได้รับอนุมัติสินเชื่อและเซ็นสัญญา วงเงินตั้งแต่ 1 ล้านบาท ไม่เกิน 15 ล้านบาท รับบัตรเติมน้ํามัน มูลค่า 500 บาท วงเงินตั้งแต่ 15 ล้านบาทขึ้นไป รับบัตรเติมน้ํามัน มูลค่า 2,000 บาท พร้อมเชิญช้อปสินค้าเด็ดจากสุดยอดผู้ประกอบการเอสเอ็มอีไทยที่มาร่วมให้บริการภายในบูธ
รัฐบาลไทย-ข่าวทำเนียบรัฐบาล-หน้าฝนระวัง! “ชิคุนกุนยา” โรคร้ายที่มาพร้อมยุงลาย อาการเด่นชัดคือ “ปวดข้อ”
วันจันทร์ที่ 3 กรกฎาคม 2566
หน้าฝนระวัง! “ชิคุนกุนยา” โรคร้ายที่มาพร้อมยุงลาย อาการเด่นชัดคือ “ปวดข้อ”
.....
“โรคชิคุนกุนยา” มีชื่อเรียกอีกอย่างว่า “โรคไข้ปวดข้อยุงลาย” โรคติดต่อที่เกิดจากเชื้อไวรัสที่มียุงลายสวนและยุงลายบ้านเป็นพาหะนําโรค มักพบการระบาดในช่วงหน้าฝน
.
โรคดังกล่าว มีอาการคล้ายกับโรคไข้เลือดออกแต่ไม่รุนแรงเท่า มักไม่เป็นอันตรายร้ายแรงต่อชีวิต แต่ผู้ป่วยบางรายอาจมีอาการ “ปวดข้อเรื้อรังต่อเนื่อง”
.
เมื่อครบระยะฟักตัวผู้ป่วยจะมีอาการ ดังนี้
• ไข้สูงอย่างฉับพลัน อาจสูงถึง 40 องศาเซลเซียส (ประมาณ 2-4 วัน) และไข้จะลดลงอย่างรวดเร็ว
• มีผื่นแดง
• อาจมีอาการบวมที่มือและเท้า หรือมีอาการคันร่วมด้วย
• อาจจะมีตาแดง
• อาการที่เด่นชัดในผู้ใหญ่ คือ อาการ “ปวดข้อร่วมกับมีการอักเสบ” มักพบที่ นิ้วมือ ข้อศอก ข้อเข่า และเปลี่ยนตําแหน่งไปเรื่อย ๆ
• กรณีอาการรุนแรงทําให้ไม่สามารถขยับข้อได้ และการปวดข้อช่วงแรกมักหายได้ภายใน 1-2 สัปดาห์
.
ทั้งนี้ ผู้ป่วยบางรายอาจมีอาการปวดข้อเกิดขึ้นได้อีกภายใน 2-3 สัปดาห์ต่อมา และบางรายอาการปวดข้ออาจอยู่ได้นาน “เป็นเดือนหรือเป็นปี” แต่สําหรับในเด็กจะมีอาการไม่รุนแรงเท่าผู้ใหญ่
.
โดยทั่วไปโรคนี้ “ไม่มีการรักษาที่จําเพาะเจาะจง” แต่จะรักษาตามอาการของโรค เช่น การให้ยาลดไข้ และแพทย์อาจให้ยาแก้ปวดในกลุ่มต้านอักเสบในผู้ป่วยที่มีอาการปวดข้อ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ. เดินหน้าปฏิบัติการลดความแออัดภายในโรงพยาบาล สปสช. ประสานสภาเทคนิคการแพทย์ เตรียมให้บริการตรวจแล็บใกล้บ้าน ครอบคลุมตรวจวิเคราะห์ผล 24 รายการ
วันจันทร์ที่ 3 กรกฎาคม 2566
03/07/2566
สธ. เดินหน้าปฏิบัติการลดความแออัดภายในโรงพยาบาล สปสช. ประสานสภาเทคนิคการแพทย์ เตรียมให้บริการตรวจแล็บใกล้บ้าน ครอบคลุมตรวจวิเคราะห์ผล 24 รายการ
สธ. เดินหน้าปฏิบัติการลดความแออัดภายในโรงพยาบาล สปสช. ประสานสภาเทคนิคการแพทย์ เตรียมให้บริการตรวจแล็บใกล้บ้าน ครอบคลุมตรวจวิเคราะห์ผล 24 รายการ เร่งขึ้นทะเบียนคลินิกที่ได้มาตรฐานล่าสุดผ่านการรับรองแล้ว 26 แห่ง
วันที่ 3 กรกฎาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า นายอนุทิน ชาญวีรกูล รองนายกรัฐมนตรีและรมว.สาธารณสุข ได้มีนโยบายให้หน่วยงานภายใต้กระทรวงสาธารณสุขขับเคลื่อนการให้บริการแก่ประชาชนโดยให้ความสําคัญกับการอํานวยความสะดวกประชาชนเข้ารับบริการใกล้บ้านและลดความแออัดในโรงพยาบาล
ในส่วนของสํานักงานหลักประกันสุขภาพแห่งชาติ (สปสช.) ได้ผลักดันในหลายโครงการเพื่อให้ผู้มีสิทธิในหลักประกันสุขภาพแห่งชาติ หรือสิทธิบัตรทอง สามารถเข้ารับบริการได้ที่จุดบริการใกล้บ้าน ลดเวลาการเดินทางมาโรงพยาบาล อาทิ การสนับสนุนให้ผู้มีสิทธิบัตรทอง ที่เจ็บป่วยเล็กน้อยสามารถใช้บริการ แพทย์ทางไกล หรือ Telemedicine ผ่าน 4 แอปพลิเคชัน ครอบคลุม 42 กลุ่มโรค/อาการ การเร่งขยายเครือข่ายคลินิกกายภาพบําบัดร่วมเป็นหน่วยบริการรับผู้ป่วยสิทธิบัตรทองใน 4 กลุ่มโรค เข้ารับการฟื้นฟูสมรรถภาพร่างกายโดยไม่ต้องไปโรงพยาบาล การขึ้นทะเบียนคลินิกพยาบาลชุมชนอบอุ่นทั่วประเทศร่วมให้บริการสาธารณสุขปฐมภูมิ
น.ส.ไตรศุลี กล่าวว่า สําหรับแผนงานต่อไป ภายในปี 66 นี้ สปสช. จะเปิดให้ผู้มีสิทธิบัตรทองสามารถรับบริการตรวจทางห้องปฏิบัติการหรือแล็บ ณ คลินิกเทคนิคการแพทย์ที่เข้าร่วมให้บริการใกล้บ้าน (Lab Anywhere) ได้ ซึ่งเป็นโครงการร่วมกันผลักดันกับสภาเทคนิคการแพทย์ โดยขณะนี้อยู่ในขั้นตอนการทยอยรับรองและขึ้นทะเบียนคลินิกเทคนิคการแพทย์ที่ผ่านมาตรฐานเข้าร่วมเป็นเครือข่ายของหน่วยบริการ ล่าสุดมีคลินิกที่ได้รับการรับรองแล้ว 26 แห่ง
สําหรับบริการ Lab Anywhere นี้ จะมี สปสช.เขตทั่วประเทศ เป็นผู้จัดเครือข่าย โดยคลินิกเทคนิคการแพทย์ ที่เข้าร่วมจะให้บริการเจาะเลือด เก็บสิ่งส่งตรวจ พร้อมทําการตรวจวิเคราะห์ผล ทั้งกรณีมารับบริการที่คลินิกเทคนิคการแพทย์ หรือให้ไปเจาะเลือดที่บ้านในกรณีเป็นผู้ป่วยติดเตียง ผู้ป่วยสูงอายุหรือมีภาวะพึ่งพิง พร้อมทําการตรวจวิเคราะห์ผลแล็บ
น.ส.ไตรศุลี กล่าวว่า Lab Anywhere จะให้บริการตรวจ 24 รายการ แบ่งเป็น 2 กรณีคือ กรณีผู้ป่วยนอก (OP) ซึ่งเป็นผู้ป่วยโรคเรื้อรังที่มีใบสั่งการตรวจทางห้องปฏิบัติการจากหน่วยบริการ โดยจะให้บริการตรวจ จํานวน 22 รายการ ใน 9 หมวด ได้แก่ 1.การตรวจหาความเข้มข้น และความผิดปกติของเม็ดเลือด 2.การตรวจระดับน้ําตาลในเลือด 3.การตรวจน้ําตาลสะสม 4.การตรวจระดับไขมันในเลือด 5.ตรวจการทํางานของตับ 6.การตรวจหาค่ากรดยูริก 7.การตรวจการทํางานของไต 8.การตรวจปัสสาวะ 9.การตรวจไวรัสตับอักเสบบี
อีกกรณีคือบริการสร้างเสริมสุขภาพและป้องกันโรค (PP) จํานวน 2 รายการ ได้แก่ 1. บริการตรวจทดสอบปัสสาวะ ในกรณีสงสัยว่าการตั้งครรภ์ 2. บริการตรวจคัดกรองมะเร็งลําไส้ใหญ่และลําไส้ตรง ด้วยวิธีการตรวจหาเลือดแฝงในอุจจาระ สําหรับประชาชนอายุ 50-70 ปี ทุก 2 ปี ซึ่งทั้ง 2 รายการนี้ ผู้มีสิทธิบัตรทองสามารถเข้ารับบริการได้ที่คลินิกเทคนิคการแพทย์ที่ร่วมโครงการได้โดยไม่ต้องมีใบสั่งการตรวจทางห้องปฏิบัติการ
รัฐบาลไทย-ข่าวทำเนียบรัฐบาล-ขอเชิญชวนประชาชนร่วมลงนามถวายพระพร สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เนื่องในโอกาสวันคล้ายวันประสูติ วันที่ ๔ กรกฎาค
วันจันทร์ที่ 3 กรกฎาคม 2566
ขอเชิญชวนประชาชนร่วมลงนามถวายพระพร สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เนื่องในโอกาสวันคล้ายวันประสูติ วันที่ ๔ กรกฎาค
...
สํานักพระราชวัง ขอเชิญชวนประชาชนร่วมลงนามถวายพระพร สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เนื่องในโอกาสวันคล้ายวันประสูติ วันที่ ๔ กรกฎาคม ๒๕๖๖ ผ่านระบบออนไลน์ ที่เว็บไซต์หน่วยราชการในพระองค์ https://wellwishes.royaloffice.th ระหว่างวันที่ ๓ – ๕ กรกฎาคม ๒๕๖๖
รัฐบาลไทย-ข่าวทำเนียบรัฐบาล-รองปลัด เศรษฐเกียรติ ร่วมให้การสัมภาษณ์กับผู้สื่อข่าวจากสำนักข่าวซินหัวแห่งสาธารณรัฐประชาชนจีน
วันจันทร์ที่ 3 กรกฎาคม 2566
รองปลัด เศรษฐเกียรติ ร่วมให้การสัมภาษณ์กับผู้สื่อข่าวจากสํานักข่าวซินหัวแห่งสาธารณรัฐประชาชนจีน
รองปลัด เศรษฐเกียรติ ร่วมให้การสัมภาษณ์กับผู้สื่อข่าวจากสํานักข่าวซินหัวแห่งสาธารณรัฐประชาชนจีน
เมื่อวันที่ 2 กรกฎาคม 2566 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้ร่วมให้การสัมภาษณ์กับผู้สื่อข่าวจากสํานักข่าวซินหัว (China Xinhua News) ซึ่งเป็นองค์กรสื่อสารมวลชนระดับชาติ ของสาธารณรัฐประชาชนจีน โดยรองปลัดกระทรวงเกษตรและสหกรณ์ได้แสดงความยินดีในโอกาสที่ ดร.ฉู ตงหยู (Dr.Qu Dongyu) ได้รับคะแนนเสียงเลือกตั้งให้ดํารงตําแหน่งผู้อํานวยการใหญ่ FAO สมัยที่สอง และแสดงความขอบคุณ FAO ที่ให้การสนับสนุนประเทศไทยในการดําเนินกิจกรรมต่าง ๆ ที่เป็นประโยชน์ในการขับเคลื่อนระบบเกษตรและอาหารของประเทศและภูมิภาคเอเชียและแปซิฟิก พร้อมทั้งแสดงความยินดีที่จะให้ความร่วมมือกับ FAO อย่างเต็มความสามารถในอนาคตต่อไป
รัฐบาลไทย-ข่าวทำเนียบรัฐบาล-เร่งแก่ปัญหารับจ้าง “ทำวิจัย-วิทยานิพนธ์” หากพบการกระทำผิดมหาวิทยาลัยต้องดำเนินการตามกฎหมายทันที
วันจันทร์ที่ 3 กรกฎาคม 2566
เร่งแก่ปัญหารับจ้าง “ทําวิจัย-วิทยานิพนธ์” หากพบการกระทําผิดมหาวิทยาลัยต้องดําเนินการตามกฎหมายทันที
.....
กรณีพบเห็นการโฆษณารับทําวิจัยและวิทยานิพนธ์ในสื่อออนไลน์และออฟไลน์ต่าง ๆ นั้น กระทรวงการอุดมศึกษา วิทยาศาสตร์ วิจัยและนวัตกรรม ไม่ได้นิ่งนอนใจต่อปัญหาดังกล่าว นอกจากจะเป็นการกระทําที่ผิดกฎหมายและจริยธรรมการวิจัยแล้ว ยังส่งผลเสียต่อ “ความน่าเชื่อถือ” ของระบบการศึกษาและวิจัย
.
กองกฎหมายจากสํานักงานปลัดกระทรวง อว. จึงได้ดําเนินการตรวจสอบข้อมูลจากแหล่งต่าง ๆ จนได้ข้อมูลที่ชัดเจน และเข้าแจ้งความต่อกองบังคับการตํารวจสืบสวนสอบสวนอาชญากรรมทางเทคโนโลยี (สอท.) เพื่อดําเนินคดีกับผู้ดําเนินการดังกล่าวแล้ว
.
โดยการจ้างทํางานวิจัย ผลงานวิทยานิพนธ์นั้น เป็นความผิดทางอาญาตามมาตรา 70 แห่ง พ.ร.บ. อุดมศึกษา พ.ศ. 2562 และหากผู้ใดฝ่าฝืนจะมีโทษต้องระวางโทษจําคุกไม่เกิน 3 ปี หรือปรับไม่เกิน 60,000 บาท หรือทั้งจําทั้งปรับ
.
นอกจากนี้ สํานักงานปลัดกระทรวง อว. ได้แจ้งไปยังมหาวิทยาลัยทุกแห่งให้ดูแล ติดตาม ตรวจสอบ ไม่ให้มีการรับจ้างทําวิจัยและวิทยานิพนธ์ รวมทั้งดูแลบุคลากรและนักศึกษามไม่ให้นักวิจัย อาจารย์และนักศึกษา “ร่วมกระทําผิด” ไม่ว่าจะเป็นการจ้าง วาน หรือรับดําเนินการ หากพบเห็นการกระทําผิดดังกล่าว ให้ดําเนินการตามกฎหมายทันที
.
อ่านเพิ่มเติม คลิกhttps://www.thaigov.go.th/news/contents/details/69401
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ทิพานัน” เผย “พล.อ.ประยุทธ์”ปลื้มโครงการสุดยอดชุมชนต้นแบบ "เที่ยวชุมชน ยลวิถี" ในปี 2564 และ 2565 สร้างรายได้เพิ่มจากการท่องเที่ยวชุมชนแล้ว 311 ล้านบาท
วันจันทร์ที่ 3 กรกฎาคม 2566
03/07/2566
“ทิพานัน” เผย “พล.อ.ประยุทธ์”ปลื้มโครงการสุดยอดชุมชนต้นแบบ "เที่ยวชุมชน ยลวิถี" ในปี 2564 และ 2565 สร้างรายได้เพิ่มจากการท่องเที่ยวชุมชนแล้ว 311 ล้านบาท
“ทิพานัน” เผย “พล.อ.ประยุทธ์”ปลื้มโครงการสุดยอดชุมชนต้นแบบ "เที่ยวชุมชน ยลวิถี" ในปี 2564 และ 2565 สร้างรายได้เพิ่มจากการท่องเที่ยวชุมชนแล้ว 311 ล้านบาท มุ่งส่งเสริมประชาชนรักบ้านเกิด พัฒนาชุมชนยั่งยืน ยกระดับคุณภาพชีวิตได้จริง
วันนี้ (3 กรกฎาคม 2566) น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เร่งขับเคลื่อนเพิ่มมูลค่าซอฟต์พาวเวอร์ของประเทศไทย ตามยุทธศาสตร์ 5 Fได้แก่ Food อาหาร, Film ภาพยนตร์และซีรีส์, Fashion แฟชั่น, Fighting ศิลปะการต่อสู้มวยไทย และ Festival เทศกาล รวมถึงสินค้าและบริการด้านวัฒนธรรมที่คาบเกี่ยวกับภาคท่องเที่ยว ให้เติบโตเพื่อขับเคลื่อนเศรษฐกิจ ยกระดับรายได้ชุมชน โดยพล.อ.ประยุทธ์ รับทราบรายงานของกระทรวงวัฒนธรรม โครงการ “เที่ยวชุมชน ยลวิถี” ประสบผลสําเร็จเป็นที่น่าพอใจอย่างยิ่ง
น.ส.ทิพานัน กล่าวว่า โดยจากการที่ได้มีการคัดเลือก 10 สุดยอดชุมชนต้นแบบ "เที่ยวชุมชน ยลวิถี" ในปี 2564 และ 2565 รวม 20 ชุมชน นั้น ทําให้ระดับการพัฒนาของสุดยอดชุมชนต้นแบบฯ ทั้ง 20 ชุมชน มีแนวโน้มการเติบโตที่ดีขึ้น สร้างรายได้จากการท่องเที่ยวชุมชน จากเดิมการก่อนได้รับคัดเลือก 133,033,148 บาท เพิ่มขึ้นเป็น 311,659,739 บาท คิดเป็นร้อยละ 134.27 รายได้จากการจําหน่ายผลิตภัณฑ์วัฒนธรรมไทย (CPOT) เดิม 8,929,479 บาท เพิ่มขึ้นเป็น 14,214,750 บาท คิดเป็นร้อยละ 59.19 จํานวนนักท่องเที่ยว เดิม 678,008 คน เพิ่มขึ้นเป็น 1,360,376 คน คิดเป็นร้อยละ 100.64 โดยเป็นการเปรียบเทียบจากข้อมูลรายได้ภายหลัง 1 ปี ของชุมชนที่ได้รับรางวัลสุดยอดชุมชนต้นแบบ "เที่ยวชุมชน ยลวิถี" ปี 2564 และครึ่งปีของชุมชนที่ได้รับรางวัลสุดยอดชุมชนต้นแบบ "เที่ยวชุมชน ยลวิถี" ปี 2565 โดยขณะนี้ กระทรวงวัฒนธรรมกําลังคัดเลือก 10 สุดยอดชุมชนต้นแบบ “เที่ยวชุมชน ยลวิถี” ประจําปีงบประมาณ พ.ศ. 2566 ทั่วทั้งประเทศ เพื่อส่งเสริมพัฒนาสุดยอดชุมชนต้นแบบ “เที่ยวชุมชน ยลวิถี” ให้เป็นแหล่งท่องเที่ยว
“พล.อ.ประยุทธ์มุ่งส่งเสริมให้ประชาชน รักถิ่นฐาน มีจิตสํานึกรักบ้านเกิด การส่งเสริมและพัฒนาการท่องเที่ยวเชิงวัฒนธรรม ดึงดูดนักท่องเที่ยวทั้งชาวไทยและชาวต่างชาติ โดยได้เน้นย้ําให้เกิดการพัฒนาที่ยั่งยืน สร้างรายได้ที่เพิ่มขึ้นยกระดับคุณภาพชีวิตประชาชนได้จริง”น.ส.ทิพานัน กล่าว
รัฐบาลไทย-ข่าวทำเนียบรัฐบาล-รองปลัด กษ. 'เศรษฐเกียรติ' ร่วมลงคะแนนเสียงเลือกตั้งผู้อำนวยการใหญ่องค์การอาหารและเกษตรแห่งสหประชาชาติ (FAO)
วันจันทร์ที่ 3 กรกฎาคม 2566
รองปลัด กษ. 'เศรษฐเกียรติ' ร่วมลงคะแนนเสียงเลือกตั้งผู้อํานวยการใหญ่องค์การอาหารและเกษตรแห่งสหประชาชาติ (FAO)
เลือกตั้งผู้อํานวยการใหญ่องค์การอาหารและเกษตรแห่งสหประชาชาติ (FAO)
เมื่อวันที่ 2 กรกฎาคม 2566 เวลา 10.30 น. (ตามเวลาท้องถิ่น) ปลัดกระทรวงเกษตรและสหกรณ์มอบหมายให้นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ในฐานะผู้แทนรัฐมนตรีว่าการกระทรวงเกษตรและสหกรณ์ พร้อมด้วยนายปราโมทย์ ยาใจ อธิบดีกรมพัฒนาที่ดิน ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ นางสาวรัชนก แสงเพ็ญจันทร์ รักษาราชการแทนอัครราชทูตที่ปรึกษา (ฝ่ายเกษตร) และนางศุภจิต ศรีอริยวัฒน์ ที่ปรึกษา (ฝ่ายเกษตร) สํานักงานที่ปรึกษาการเกษตรต่างประเทศ ประจํากรุงโรม เข้าร่วมการประชุมสมัชชาใหญ่องค์การอาหารและเกษตรแห่งสหประชาชาติ (FAO) สมัยที่ 43 (The 43rd Session of the FAO Conference) และร่วมลงคะแนนเสียงเลือกตั้งผู้อํานวยการใหญ่ FAO ณ ห้องประชุม Plenary สํานักงานใหญ่ FAO กรุงโรม สาธารณรัฐอิตาลี
ทั้งนี้ ดร.ฉู ตงหยู (Dr.Qu Dongyu) เป็นผู้สมัครรับเลือกตั้งเป็นผู้อํานวยการใหญ่ FAO เพียงท่านเดียวในการเลือกตั้งครั้งนี้ และได้รับคะแนนเสียงสนับสนุนในการเลือกตั้งจากประเทศสมาชิกจํานวน 168 เสียง จากจํานวนประเทศสมาชิกทั้งหมด 182 เสียงที่มาใช้สิทธิ์เลือกตั้ง โดยมีประเทศสมาชิกไม่ออกเสียงจํานวน 13 เสียง และคัดค้านจํานวน 1 เสียง ซึ่งจากผลการลงคะแนนเสียงเลือกตั้งดังกล่าว ทําให้ ดร.ฉู ตงหยู ได้รับแต่งตั้งให้ดํารงตําแหน่งผู้อํานวยการใหญ่ FAO สมัยที่สอง มีวาระการดํารงตําแหน่งต่ออีก 4 ปี (ตั้งแต่ พ.ศ. 2566 – 2570) และรองปลัดฯ ได้รับโอกาสให้กล่าวแสดงความยินดีกับ ดร.ฉู ตงหยู เนื่องในโอกาสที่ได้รับการเลือกตั้งเป็นผู้อํานวยการใหญ่ FAO ด้วยคะแนนเสียงจากประเทศสมาชิกอย่างท่วมท้น
รัฐบาลไทย-ข่าวทำเนียบรัฐบาล-เปิดตัว "รถฟอกไตเคลื่อนที่" คันแรกของไทยและอาเซียน บริการผู้ป่วยไตเชิงรุก
วันจันทร์ที่ 3 กรกฎาคม 2566
เปิดตัว "รถฟอกไตเคลื่อนที่" คันแรกของไทยและอาเซียน บริการผู้ป่วยไตเชิงรุก
.....
กระทรวงสาธารณสุข (สธ.) เปิดตัว “รถฟอกไตเคลื่อนที่ นวัตกรรมต้นแบบเพื่อประชาชน” คันแรกของประเทศไทยและอาเซียน ซึ่งเป็นหนึ่งในนโยบายขยายบริการฟอกไตฟรีให้ครอบคลุมทุกอําเภอ สิทธิหลักประกันสุขภาพถ้วนหน้า เน้นให้บริการผู้ป่วยโรคไตแบบเชิงรุก ช่วยลดภาระค่าใช้จ่ายการเดินทาง ให้ผู้ป่วยเข้าถึงบริการที่สะดวกมากขึ้น เริ่มนําร่องให้บริการที่ อ.หนองเสือ จ.ปทุมธานี ซึ่งเป็นพื้นที่การดูแลของ รพ.นพรัตนราชธานี และเป็นพื้นที่ที่ยังไม่มีหน่วยฟอกไต
.
ภายในรถ ประกอบด้วย เครื่องฟอกไต 2 เครื่อง ให้บริการได้สูงสุด 3 รอบต่อวัน มีระบบน้ําและไฟฟ้า ระบบกําจัดน้ําเสียจากการล้างไตผู้ป่วย ที่มีความปลอดภัยและได้มาตรฐาน โดยมีพยาบาลผู้เชี่ยวชาญไตเทียม 1 คน และผู้ช่วยพยาบาลอีก 1 คน ประจํารถให้บริการ และมีแพทย์ผู้เชี่ยวชาญโรคไต ติดตามอาการผู้ป่วยขณะฟอกเลือดผ่านทางแอปพลิเคชัน ซึ่งจะถ่ายทอดเทคโนโลยีนี้ให้กับโรงพยาบาลทั่วประเทศนําไปใช้บริการต่อไป
.
ขณะที่ ข้อมูลจากกรมการแพทย์ ระบุว่า ปัจจุบันประเทศไทยมีผู้ป่วยโรคไตวายเรื้อรัง ระยะที่ 5 ที่ต้องรับการรักษาด้วยการล้างไตทางหน้าท้อง (CAPD) 23,414 ราย และฟอกเลือดด้วยเครื่องไตเทียม 49,609 ราย มีคลินิกให้บริการฟอกไตด้วยเครื่องไตเทียม 1,151 แห่ง กระจายอยู่ทั่วประเทศ แต่ยังมีบางพื้นที่ที่ห่างไกล ผู้ป่วยไม่สามารถเข้าถึงบริการได้สะดวก ส่งผลต่อคุณภาพและความต่อเนื่องในการรักษา
.
รถฟอกไตเคลื่อนที่ จึงเป็นเครื่องมือที่เพิ่มประสิทธิภาพการรักษาผู้ป่วยโรคไตวายเรื้อรังได้มากขึ้น โดยระยะต่อไป จะขยายการบริการไปยังโรงพยาบาลทั่วประเทศให้สามารถนําไปใช้ในพื้นที่ห่างไกล หรือพื้นที่ประสบภัยธรรมชาติ เพื่อช่วยให้ผู้ป่วยเข้าถึงบริการได้เพิ่มขึ้น
#ไทยคู่ฟ้า #สื่อสารรัฐบาลไทย
-------------------
อัลบั้มภาพ
ข่าวที่เกี่ยวข้อง
หน้าฝนระวัง! “ชิคุนกุนยา” โรคร้ายที่มาพร้อมยุงลาย อาการเด่นชัดคือ “ปวดข้อ”
หนุนใช้ศูนย์ Excellence Training Center พัฒนาทักษะดิจิทัลให้แรงงานไทย ลดปัญหาถูกเลิกจ้าง
ดัชนีความผาสุกเกษตรกร ปี 65 ยืนระดับที่ 80.46 ทุกภาคมีความสุขดี
เร่งแก่ปัญหารับจ้าง “ทําวิจัย-วิทยานิพนธ์” หากพบการกระทําผิดมหาวิทยาลัยต้องดําเนินการตามกฎหมายทันที
“กุ้งก้ามกรามบางแพ” สินค้า GI ลําดับที่ 5 ของ จ.ราชบุรี สร้างรายได้ปีละ 2.6 พันล้าน
รัฐบาลไทย-ข่าวทำเนียบรัฐบาล-เปิดประสบการณ์การท่องเที่ยวรูปแบบ Pet-Friendly ที่กิน – เที่ยว เป็นมิตรกับสัตว์เลี้ยงสุดเลิฟ
วันจันทร์ที่ 3 กรกฎาคม 2566
เปิดประสบการณ์การท่องเที่ยวรูปแบบ Pet-Friendly ที่กิน – เที่ยว เป็นมิตรกับสัตว์เลี้ยงสุดเลิฟ
.....
การท่องเที่ยวแห่งประเทศไทย (ททท.) เอาใจคนรักสัตว์ เปิดโครงการ Amazing Happy Paws Thailand ภายใต้แนวคิด Happy Paws, Happy Pals: สี่ขาพาตะลุย เปิดโอกาสให้ผู้ที่มีสัตว์เลี้ยงสามารถนําสัตว์เลี้ยงในครอบครัว ไปท่องเที่ยวและทํากิจกรรมยังสถานที่ต่าง ๆ โดยไร้ความกังวล หากต้องไม่อยู่บ้านหลายวันและไม่สามารถพาสัตว์เลี้ยงไปด้วยได้
.
พร้อมกําหนดแนวทางการให้บริการในรูปแบบ Pet-Friendly ของที่พัก ร้านอาหาร และสถานที่ทํากิจกรรมต่าง ๆ สําหรับผู้ประกอบการที่สนใจต้องการขอรับตราสัญลักษณ์ Amazin Happy Paws Thailand ซึ่งจะช่วยขยายโอกาสทางการตลาดสําหรับผู้ประกอบการท่องเที่ยว นอกจากนี้ ยังได้จัดทําคู่มือแนวทางปฏิบัติสําหรับนักท่องเที่ยวที่เดินทางพร้อมสัตว์เลี้ยง เพื่อให้การเดินทางเป็นไปอย่างสนุกและปลอดภัย
.
ผู้ที่สนใจเข้าร่วมโครงการฯ และนักท่องเที่ยวที่ต้องการพาสัตว์เลี้ยงออกไปเปิดโลกกว้าง สามารถติดตามรายละเอียดเพิ่มเติมได้ที่https://thai.tourismthailand.org/.../happy-paws-happy-pals
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงยุติธรรม โดยคุ้มครองสิทธิฯ มอบเงินเยียวยาเหยื่อจากคดีแอม ไซยาไนด์ และกรณีสาวอายุ ๑๗ กับเพื่อนถูกฟัน เย็บจมูกกว่า ๒๐๐ เข็ม รวม ๓ ราย เป็นเงินกว่า ๒ แสนบาท
วันจันทร์ที่ 3 กรกฎาคม 2566
03/07/2566
กระทรวงยุติธรรม โดยคุ้มครองสิทธิฯ มอบเงินเยียวยาเหยื่อจากคดีแอม ไซยาไนด์ และกรณีสาวอายุ ๑๗ กับเพื่อนถูกฟัน เย็บจมูกกว่า ๒๐๐ เข็ม รวม ๓ ราย เป็นเงินกว่า ๒ แสนบาท
กระทรวงยุติธรรม โดยคุ้มครองสิทธิฯ มอบเงินเยียวยาเหยื่อจากคดีแอม ไซยาไนด์ และกรณีสาวอายุ ๑๗ กับเพื่อนถูกฟัน เย็บจมูกกว่า ๒๐๐ เข็ม รวม ๓ ราย เป็นเงินกว่า ๒ แสนบาท
ในวันจันทร์ที่ ๓ กรกฎาคม ๒๕๖๖ เวลา ๑๓.๓๐ น. ณ ศูนย์ยุติธรรมสร้างสุข (ศูนย์บริการร่วมกระทรวงยุติธรรม) นายเรืองศักดิ์ สุวารี อธิบดีกรมคุ้มครองสิทธิและเสรีภาพ พร้อมด้วย ดร.โฆสิต สุวินิจจิต ที่ปรึกษากรมคุ้มครองสิทธิและเสรีภาพ ด้านการส่งเสริม คุ้มครอง พิทักษ์สิทธิเสรีภาพ และสิทธิมนุษยชน นายธีรยุทธ แก้วสิงห์ ผู้เชี่ยวชาญเฉพาะด้านพิทักษ์สิทธิและเสรีภาพ โฆษกกรมคุ้มครองสิทธิและเสรีภาพ นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา และ นายปริญญ์วัฒน์ เปี่ยมปิ่นวงศ์ หัวหน้าศูนย์ยุติธรรมสร้างสุข ร่วมมอบเงินแก่ผู้เสียหาย ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙ จํานวน ๓ ราย รวมเป็นเงินทั้งสิ้น ๒๒๐,๐๐๐ บาท ดังนี้
๑.กรณี นางมณฑาทิพ ขาวอินทร์ (ผู้ตาย) ได้รู้จักกับ นางสรารัตน์ หรือ แอม ไซยาไนด์ เนื่องจากเช่าตึกแถวอยู่บริเวณเดียวกัน และได้มีการเล่นแชร์ร่วมกัน ผู้ต้องหาได้พาไปดูหมอดูหรือการเข้าทรงอยู่หลายครั้ง โดยวันเกิดเหตุผู้ต้องหาได้มาส่งผู้ตายและขึ้นไปอยู่ห้องพักด้วยกัน ซึ่งผู้ต้องหาอยู่กับผู้ตายเป็นคนสุดท้ายจากนั้นจึงได้เสียชีวิต โดยคณะอนุกรรมการฯ มิมติพิจารณาอนุมัติเงินเยียวยาให้แก่ทายาทของผู้เสียชีวิต เป็นค่าตอบแทนกรณีผู้เสียหายถึงแก่ความตาย จํานวน ๕๐,๐๐๐ บาท ค่าจัดการศพ จํานวน ๒๐,๐๐๐ บาท ค่าขาดอุปการะเลี้ยงดู จํานวน ๔๐,๐๐๐ บาท และค่าเสียหายอื่น จํานวน ๔๐,๐๐๐ บาท รวมเป็นเงินจํานวนทั้งสิ้น ๑๕๐,๐๐๐ บาท (เป็นกรณีอุกฉกรรจ์ สะเทือนขวัญ สาธารณชนให้ความสนใจ)
๒. กรณีข่าวนัดเคลียร์ปัญหา “ลูกสาววัย ๑๗ ปี ถูกวัยรุ่นรุมฟันหน้า ต้องเย็บแผลกว่า ๒๐๐ เข็ม” โดยนายพรชัย (ผู้บาดเจ็บที่ ๑) ได้บอกให้นางสาวธนรัตน์ (ผู้บาดเจ็บที่ ๒) นัดหมายให้ผู้ต้องหามาเจอเพื่อเคลียร์เรื่องที่เคยมีปัญหากัน แต่เมื่อผู้ต้องหาและพวกมาถึงที่เกิดเหตุ ได้นําอาวุธมีดแทงนายพรชัยฯ ได้รับบาดเจ็บที่แขนตรงเส้นเอ็น ยังกํามือไม่ได้ และผู้ต้องหาอีกคนใช้ง้าวฟันไปที่หน้าของนางสาวธนรัตน์ฯ ทําให้จมูกเกือบขาดต้องเย็บกว่า ๒๐๐ เข็ม เป็นเหตุให้ได้รับบาดเจ็บสาหัส โดยคณะอนุกรรมการฯ มิมติพิจารณาอนุมัติเงินเยียวยากรณีได้รับบาดเจ็บ ดังนี้
๒.๑ นางสาวธนรัตน์ พุ่มทอง ให้จ่ายค่าตอบแทนความเสียหายอื่น จํานวน ๕๐,๐๐๐ บาท
๒.๒ นายพรชัย พอกพูน ให้จ่ายค่าตอบแทนความเสียหายอื่น จํานวน ๒๐,๐๐๐ บาท
รัฐบาลไทย-ข่าวทำเนียบรัฐบาล-ปลัดดีอีเอส ปาฐกถาพิเศษ “กฎหมายเทคโนโลยีเพื่อความยุติธรรมที่ยั่งยืน”
วันจันทร์ที่ 3 กรกฎาคม 2566
ปลัดดีอีเอส ปาฐกถาพิเศษ “กฎหมายเทคโนโลยีเพื่อความยุติธรรมที่ยั่งยืน”
ปลัดดีอีเอส ปาฐกถาพิเศษ “กฎหมายเทคโนโลยีเพื่อความยุติธรรมที่ยั่งยืน”
วันนี้ (3 ก.ค. 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมเป็นวิทยากรและปาฐกถาพิเศษ "กฎหมายเทคโนโลยีเพื่อความยุติธรรมที่ยั่งยืน" ในงานเสวนาวิชาการและการประชุมระดับชาติ ครั้งที่ 4 เนื่องในโอกาสฉลองครบรอบ 55 ปี ของการก่อตั้งมหาวิทยาลัยธุรกิจบัณฑิตย์ (DPU) คณะนิติศาสตร์ปรีดี พนมยงค์ ณ ห้องประชุมปรีดี ชั้น 6 มหาวิทยาลัยธุรกิจบัณฑิตย์
_________________________
รัฐบาลไทย-ข่าวทำเนียบรัฐบาล-งานราชการนั้น คือ งานของแผ่นดิน
วันจันทร์ที่ 3 กรกฎาคม 2566
งานราชการนั้น คือ งานของแผ่นดิน
...